ทำไมรถสามารถจอดบนทางเท้าได้ แม้จะเคยได้รับคำตอบสมัยท่านผู้ว่าฯ อัศวิน ที่ค่อนข้างสับสนของทางเขตบางกอกน้อย ที่เคยมีการเปรียบเทียบปรับ 2,000 บาท ตามเลขคดี 4436/64 ตามที่เคยร้องเรียนทางไลน์อัศวินคลายทุกข์ อ8198/64 แต่ก๋พบเจอจอดรถบนทางเท้าเรื่อยมา ก็แจ้งร้องเรียนอีก เรื่อง อ10714/64 ปรากฎว่ารายงานกลับมา โดยมีบันทึกข้อความของสำนักการโยธาที่  กท๐๙๐๔/อ.๓๗๙๖ ลงวันที่ 29 พ.ย. 64 เรียนผู้อำนวยการเขตบางกอกน้อย เนื้อหาโดยสรุปว่าพื้นที่ทางเท้าที่รถจอด ข้างกำแพงวิหารหลวงพ่อโบสถ์น้อย วัดอมรินทรารามวรวิหาร แขวงศิริราช เขตบางกอกน้อย กรุงเทพมหานคร เป็นพื้นที่อยู่ในความรับผิดชอบของการรถไฟแห่งประเทศไทย

แต่ภาพที่ผมถ่าย และส่งมาให้อีก ใคร่ขอปรึกษาว่า งบประมาณในการทำทางเท้าได้มาจากทางหน่วยงานในสังกัดกรุงเทพมหานคร หรือการรถไฟแห่งประเทศไทย เพราะบนทางเท้ามีฝาเหล็กรูปสี่เหลี่ยม มีอักษรตัวนูนว่า สนย.กทม. ซึ่งผมคาดว่าน่าจะเป็นของสำนักการโยธา แต่ผิวทางเท้าที่ปูด้วยแผ่นคอนกรีต ผมไม่แน่ใจว่าเป็นของหน่วยงานไหน แต่ใคร่ถามว่าแล้วการที่ปล่อยให้รถมาจอดทับทั้งฝาเหล็กหรือทางเท้า เวลาเสีย เวลาเผลอ เวลาพื้นทางเท้ายุบ ใครมีหน้าที่จ่ายงบประมาณซ่อมครับ ถ้าเป็นหน่วยงานของกรุงเทพมหานครเป็นผู้ออกงบประมาณซ่อม เหตุใดจึงยังอนุญาตให้จอดบนทางเท้าแบบนี้ดังที่ผมถ่ายภาพมาเมื่อ 3 ก.ย. 65 เวลาประมาณ 8.53 น. พื้นที่ของการรถไฟแห่งประเทศไทยถ้าแบ่งให้เช่าจอดรถ เป็นพื้นสำหรับจอดรถและเขาออกเงินซ่อมบำรุงเองก็โอเค แต่ถ้าทางเท้าเป็นหน่วยงานของกรุงเทพมหานครจ่ายงบประมาณซ่อมบำรุง ผมว่าต้องตกลงกับทางการรถไฟแห่งประเทศไทยให้ดีครับว่าแบ่งจุดไหนจอดได้ จอดไม่ได้